č. j.:		/2022/OK


Zmluva o poskytnutí služby
Zastrešenie vianočného pódia a konštrukcia na premietanie

Článok I
Zmluvné strany


Objednávateľ:		Mesto Nitra
				v zastúpení:		Marek Hattas, primátor mesta Nitry
				so sídlom:		Štefánikova tr. 60, 950 06 Nitra
				bankové spojenie:	SLSP, a.s.
				číslo účtu:		5028001139/0900
				IBAN:			SK04 0900 0000 0050 2800 1139
				IČO:			00 308 307
				DIČ:			202 110 2853
				IČ DPH:		SK2021102853

Dodávateľ:			
	v zastúpení:		
so sídlom:		
bankové spojenie:	
IBAN:			
	IČO:			
	DIČ:			
IČ DPH:		
Registrácia:		



Článok II
Predmet zmluvy a miesto plnenia
1. Dodávateľ sa zaväzuje zabezpečiť pre objednávateľa zastrešenie vianočného pódia a konštrukciu na premietanie v termíne od 25.11.2022 do 2.1.2023 a ich montáž, demontáž a priebežnú kontrolu na Svätoplukovom námestí v Nitre.
2. Zastrešenie musí mať certifikát TŰV Nord, bude slúžiť na zakrytie pódia o veľkosti 8x6m. Vrchná plachta musí byť z nepriepustného a vodeodolného materiálu, bočné siete musia chrániť pred dažďom. Zastrešenie je potrebné dodať s ukotvením. Konštrukcia z ľahkého materiálu (hliník) s minimálnou hrúbkou traverzy 30x30cm. Dodávateľ sa zaväzuje zabezpečiť pracovníkov na stavbu a dopravu materiálu.
3. Dodávateľ potvrdzuje, že sa v plnom rozsahu zoznámil s rozsahom a povahou predmetu zmluvy, že sú mu známe technické a kvalitatívne podmienky na realizáciu predmetu zmluvy, a že disponuje takými kapacitami a odbornými znalosťami, ktoré sú na realizáciu predmetu zmluvy s odbornou starostlivosťou potrebné.

Článok III
Cena predmetu plnenia, platobné a fakturačné podmienky
1. Cena za riadne a včasné plnenie predmetu zmluvy v rozsahu čl. II tejto zmluvy je výsledkom verejného obstarávania a je stanovená dohodou v súlade s § 3 zák. č. 18/1996 o cenách v znení neskorších zmien a doplnkov.
2. Predmet zákazky bude dodávateľom fakturovaný až po jeho vykonaní a po prevzatí a potvrdení poskytnutých služieb zamestnancom Mesta Nitry – odboru kultúry MsÚ, pričom fakturovaná cena bude predstavovať sumu rovnajúcu sa hodnote uvedenej v ponuke dodávateľa zo dňa .................. a to v celkovej sume .................. s DPH (slovom: ..................... EUR).
3. Objednávateľ uhradí cenu za plnenie predmetu zmluvy na základe faktúry vystavenej dodávateľom v lehote splatnosti 14 dní odo dňa jej doručenia.

Článok IV
Čas plnenia
1. Dodávateľ vykoná práce v rozsahu a množstve v zmysle čl. II tejto zmluvy a ponuky uchádzača, ktorá je prílohou č.1 tejto zmluvy a v termínoch stanovených nižšie. 
2. Termín montáže: najneskôr 25.11.2022.
3. Termín demontáže: po dohode s organizátorom, najneskôr však 5.1.2023.

Článok V
Osobitné dojednanie
1. Dodávateľ je povinný rešpektovať všetky bezpečnostné opatrenia na ochranu zdravia a majetku a rešpektovať platné STN. Dodávateľ v plnom rozsahu zodpovedá za bezpečnosť a ochranu zdravia všetkých osôb v mieste poskytovania plnenia, vykoná také bezpečnostné opatrenia, aby nedošlo k ohrozeniu osôb v okolí miesta poskytovania plnenia (bezpečnostné pásky a pod.). Akékoľvek škody a nároky poškodených znáša dodávateľ.
1. Dodávateľ je povinný zabezpečiť na vlastné náklady osobné ochranné prostriedky na ochranu zdravia pracovníkov dodávateľa. Odborné práce musia byť vykonané len pracovníkmi dodávateľa, ktorí majú príslušnú kvalifikáciu na vykonanie týchto prác a sú odborne zaškolení na špecializované práce. 
1. Dodávateľ je povinný udržiavať poriadok na mieste realizácie predmetu zmluvy.
1. Dodávateľ je povinný bez meškania písomne informovať objednávateľa o vzniku akejkoľvek udalosti, ktorá by mohla brániť alebo sťažovať realizáciu predmetu zmluvy z dôvodu predĺženia času plnenia.
1. Dodávateľ zodpovedá za prípadné škody spôsobené počas prác.
1. Objednávateľ si vyhradzuje právo priebežnej kontroly vykonávaných prác.
1. Dodávateľ si zabezpečí všetky dopravné prostriedky a stroje na realizáciu predmetu zmluvy na vlastné náklady.
1. Vykonanie predmetu zmluvy (montáž ako aj demontáž) potvrdia zmluvné strany na preberacích protokoloch.

Článok VI
Všeobecné dojednania
1. Za nedodržanie času montáže podľa čl. IV tejto zmluvy, zaplatí dodávateľ objednávateľovi zmluvnú pokutu vo výške 30% z celkovej ceny uvedenej v čl. III ods. 2. tejto zmluvy. Počnúc 3. dňom omeškania dodávateľa s montážou vzniká súčasne objednávateľovi právo od zmluvy odstúpiť.
1. Za omeškanie dodávateľa s plnením tejto zmluvy, s výnimkou montáže, zaplatí dodávateľ objednávateľovi zmluvnú pokutu vo výške 0,05% z celkovej ceny uvedenej v čl. III ods. 2. tejto zmluvy za každý aj začatý deň omeškania s plnením predmetu zmluvy. 
1. Objednávateľ sa zaväzuje, že za nedodržanie termínu úhrady faktúry v zmysle článku III ods. 3 tejto zmluvy zaplatí dodávateľovi úrok z omeškania vo výške 0,05 % z fakturovanej sumy za každý aj začatý deň omeškania.
1. V prípadoch, ktoré táto zmluva neupravuje sa zmluvné strany budú riadiť Obchodným zákonníkom.
1. Akékoľvek zmeny a doplnky k zmluve je možné robiť len písomným očíslovaným dodatkom, potvrdeným podpismi oboch zmluvných strán.
1. Táto zmluva je vyhotovená v štyroch vyhotoveniach, z ktorých jedno obdrží dodávateľ a tri objednávateľ. 
1. Táto zmluva je uzatvorená a nadobúda platnosť dňom jej podpisu oboma zmluvnými stranami.
1. Túto zmluvu v zmysle § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v platnom znení Mesto Nitra zverejní v Centrálnom registri zmlúv alebo ak zmluva nie je zverejnená do 7 dní odo dňa jej uzatvorenia, môže účastník zmluvy podať návrh na zverejnenie zmluvy v Obchodnom vestníku.
1. Táto zmluva nadobúda účinnosť dňom nasledujúcim po dni jej zverejnenia (s odkazom na § 47a ods. 1 Občianskeho zákonníka).
1. O nadobudnutí účinnosti zmluvy svedčí písomné potvrdenie o zverejnení zmluvy. Mesto Nitra vydá účastníkovi zmluvy na požiadanie potvrdenie o zverejnení zmluvy.
1. Dodávateľ súhlasí so zverejnením svojich identifikačných údajov v rozsahu, v akom sú uvedené v záhlaví tejto zmluvy. 



	V ............................., dňa .............		V Nitre, dňa ....................
	
Za dodávateľa:	Za objednávateľa:


Príloha č. 4




________________________




________________________
Marek Hattas
[bookmark: _GoBack]primátor mesta Nitra

